Samu Omorodion

Samuel "Samu" Omorodion Aghehowa (s. 5. toukokuuta 2004 Melilla, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo Alavésia ja on pelipaikaltaan hyökkääjä.

Seurajoukkueura 
Omorodion on syntynyt Melillassa ja hänen molemmat vanhempansa ovat nigerialaisia. Vuonna 2021 hän liittyi Granadan junioriakatemiaan.

6. maaliskuuta 2022 Omorodion pelasi ensimmäisen ottelunsa seuran reservijoukkueessa CD Marchamaloa vastaan maan neljänneksi korkeimmalla sarjatasolla Segunda División RFEF:ssa. Ensimmäisen maalinsa hän teki 25. syyskuuta 2022 ottelussa CD El Ejidoa vastaan.

20. huhtikuuta 2023 hän onnistui vakiinnuttamaan paikkansa reservijoukkueessa ja solmi seuran kanssa vuoteen 2028 asti ulottuvan sopimuksen. Omorodion teki ensiesiintymisensä seuran edustusjoukkueessa 14. elokuuta 2023 vierasottelussa Atlético de Madridia vastaan, jossa hän onnistui tekemään niin ikään myös ensimmäisen maalinsa maan pääsarjassa Primera Divisiónissa.

21. elokuuta 2023 Atlético de Madrid ilmoitti maksaneensa Omorodionin sopimukseen kirjatun purkupykälän 6 miljoonaa euroa ja solmineensa pelaajan kanssa vuoteen 2028 asti ulottuvan sopimuksen.

26. elokuuta 2023 Omorodion siirtyi kauden 2023–2024 kestävällä lainasopimuksella Deportivo Alavésiin.

Lähteet

Aiheesta muualla 
 Samu Omorodion tilastot BDFutbol-sivustolla 
 Samu Omorodion tilastot Soccerway-sivustolla 

Espanjalaiset jalkapalloilijat
Vuonna 2004 syntyneet
Elävät henkilöt